b'\n_START_ARTICLE_\nBrittil\xc3\xa4inen Hongkong\n_START_SECTION_\nSiirtomaan perustaminen\n_START_PARAGRAPH_\nPortugali oli ensimm\xc3\xa4inen Euroopan valtio, joka loi suhteita Hongkongin alueella. Kiina antoi vuonna 1557 Macaon kauppa-asemaksi. Alueelta sai useita hy\xc3\xb6dykkeit\xc3\xa4, kuten silkki\xc3\xa4, maustetia ja teet\xc3\xa4, joita pystyi hankkimaan halvalla ja saamaan hyv\xc3\xa4n liikevoiton myym\xc3\xa4ll\xc3\xa4 ne Euroopassa. Portugalin rinnalla monet muutkin eurooppalaiset valtiot halusivat p\xc3\xa4\xc3\xa4st\xc3\xa4 osaksi voittoisaa kauppaa. Englannin It\xc3\xa4-Intian kauppakomppania l\xc3\xa4hetti vuonna 1635 ensimm\xc3\xa4isen laivansa Macaoon, mutta kaupank\xc3\xa4ynti portugalilaisten kanssa oli vaikeaa eik\xc3\xa4 kovin paljon helpompaa suoraan kiinalaistenkaan kanssa. Kaupank\xc3\xa4ynti oli rajoittunut Kantoniin, miss\xc3\xa4 englantilaisten kauppiaiden piti k\xc3\xa4yd\xc3\xa4 kauppaa Kiinan valitseman kauppiaan kanssa. Kauppiaita kutsuttiin nimell\xc3\xa4 Hong. 1700-luvulla Englannin It\xc3\xa4-Intian kauppakomppanialla oli monopoli Aasian Britannian-kauppaan, mik\xc3\xa4 tasapainoitti Kiinan kaupparajoituksia. Vuonna 1833 Britannia lakkautti kauppakomppanian._NEWLINE_Brittil\xc3\xa4iset kauppiaat kilpailivat ahneesti saadakseen arvokkaita kiinalaisia hy\xc3\xb6dykkeit\xc3\xa4. Heill\xc3\xa4 ei valitettavasti ollut paljon tavaroita, joista kiinalaiset olisivat olleet kiinnostuneita \xe2\x80\x93 hopeaa suosittiin, mutta sit\xc3\xa4 ei ollut paljon. T\xc3\xa4m\xc3\xa4n takia useat kauppiaat turvautuivat oopiumiin kauppatavarana. Kiina oli huolissaan huumeen vaikutuksista ja halusi est\xc3\xa4\xc3\xa4 oopiumin sis\xc3\xa4\xc3\xa4nvirtauksen maahan. Vuonna 1838 he valtuuttivat Lin Tse-hsun lopettamaan oopiumin maahantuonnin._NEWLINE_Brittil\xc3\xa4iset kauppiaat k\xc3\xa4yttiv\xc3\xa4t Lin Tse-hsun harjoittamaa politiikkaa tekosyyn\xc3\xa4 pakottaakseen Kiinaa lievent\xc3\xa4m\xc3\xa4\xc3\xa4n kaupparajoitusten lievent\xc3\xa4miseen. Oopiumisota alkoi vuonna 1839 ja kesti vuoteen 1842 asti. Britannian laivasto oli ylivoimainen Kiinan laivastoon verrattuna, mink\xc3\xa4 ansiosta britit pystyiv\xc3\xa4t tekem\xc3\xa4\xc3\xa4n vaatimuksia Kiinalle ennen kauppasulkujensa hajottamista ja t\xc3\xa4rkeiden satamien pommitusten lopettamista. Kiina suostui luovuttamaan kivisen Hongkongin saaren Britannialle vapaasatamaksi, jolla oli oikeudet k\xc3\xa4yd\xc3\xa4 kauppaa manner-Kiinan kanssa.\n_START_SECTION_\nSiirtomaan ilmi\xc3\xb6m\xc3\xa4inen kasvu\n_START_PARAGRAPH_\nBritannian ottaessa saaren haltuunsa Hongkongin v\xc3\xa4kiluvun arvioitiin olevan noin 1\xc2\xa0500 tai alle, ja suurin osa asukkaista sai tulonsa kalastuksesta. Katastrofit koettelivat varhaista siirtomaata, varsinkin, kun ryhm\xc3\xa4 taifuuneja tuhosi hataria puurakennuksia, jotka oli rakennettu h\xc3\xa4t\xc3\xa4isesti. T\xc3\xa4st\xc3\xa4 huolimatta kaupank\xc3\xa4ynnin nousu vaikutti siirtomaan kasvuun ja kehitykseen. Vuoteen 1844 menness\xc3\xa4 siirtomaan v\xc3\xa4kiluku oli 12-kertaistunut 19\xc2\xa0000:een._NEWLINE_Muutkin kuin brittil\xc3\xa4iset kauppiaat olivat kiinnostuneita siirtomaasta. Toiset eurooppalaiset kauppiaat k\xc3\xa4yttiv\xc3\xa4t vapaasatamaa hy\xc3\xb6dyksi ja perustivat saarelle yrityksi\xc3\xa4. Manner-Kiinan ty\xc3\xb6ntekij\xc3\xa4t olivat kiinnostuneita ty\xc3\xb6skentelem\xc3\xa4\xc3\xa4n Hongkongin infrastruktuurin kanssa ja Hongkongin yrityksille. Saaresta tuli paikka maastamuutolle, ja monet kiinalaiset muuttivat Singaporeen, Malakkaan, Kaliforniaan tai Indonesiaan. Taiping-kapina toi toisen aallon pakolaisia, jotka yrittiv\xc3\xa4t paeta manner-Kiinan levottomuuksia. Vuoteen 1861 menness\xc3\xa4 Hongkongin v\xc3\xa4kiluku oli noussut 120\xc2\xa0000:een ja tilasta alkoi tulla ongelma._NEWLINE_Britannia halusi laajentaa aluettaan, ja toinen oopiumisota tarjosi juuri t\xc3\xa4llaisen tilaisuuden. Vuonna 1860 allekirjoitettiin Pekingin rauhansopimus, jonka johdosta Kowloonin niemimaa luovutettiin Britannialle. Britannialla oli nyt ikuisesti maata manner-Kiinassa. Niemimaa tarjosi lis\xc3\xa4tilaa rakennuksille. T\xc3\xa4m\xc3\xa4 ei tosin ollut brittien mielest\xc3\xa4 tarpeeksi, ja vuonna 1898 Britannia vuokrasi Uudet territoriot 235 saaren kanssa 99 vuodeksi._NEWLINE_1900-luvun alkupuolella Kiinassa tapahtui lis\xc3\xa4\xc3\xa4 mullistuksia. Xinhai-vallankumous alkoi vuonna 1911, ja siit\xc3\xa4 seurasi poliittisen ep\xc3\xa4vakauden aikakausi. Japanin hy\xc3\xb6kk\xc3\xa4ysten johdosta brittil\xc3\xa4iseen siirtomaahan saapui lis\xc3\xa4\xc3\xa4 pakolaisia. Vuoteen 1939 menness\xc3\xa4 Hongkongin v\xc3\xa4kiluku oli kasvanut 1,6 miljoonaan.\n_START_SECTION_\nToinen maailmansota ja kylm\xc3\xa4 sota\n_START_PARAGRAPH_\nToisen maailmansodan aikana Hongkong joutui Japanin valloittamaksi. Japani hy\xc3\xb6kk\xc3\xa4si Hongkongiin osana koordinoituja hy\xc3\xb6kk\xc3\xa4yksi\xc3\xa4\xc3\xa4n ymp\xc3\xa4ri Aasiaa 7. joulukuuta 1941. Hongkong p\xc3\xa4\xc3\xa4tyi Japanin hallintaan joulup\xc3\xa4iv\xc3\xa4n\xc3\xa4 1941 ja oli Japanin miehitt\xc3\xa4m\xc3\xa4n\xc3\xa4 elokuuhun 1945 asti. Julman hallinnon aikana siirtomaan v\xc3\xa4kiluku laski vain 600\xc2\xa0000:een, joista suurin osa k\xc3\xa4rsi aliravitsemuksesta. Hongkongin taloudellinen toiminta romahti k\xc3\xa4yt\xc3\xa4nn\xc3\xb6ss\xc3\xa4 kokonaan ja siirtomaassa oli en\xc3\xa4\xc3\xa4 vain v\xc3\xa4h\xc3\xa4n infrastruktuuria j\xc3\xa4ljell\xc3\xa4. _NEWLINE_Hongkongin v\xc3\xa4kiluku elpyi uuden pakolaisaallon avulla. Oli Nanjingin hallituksen loppu ja uudelleenvoimistuneet kommunistijoukot valtasivat manner-Kiinan. Vuoteen 1950 menness\xc3\xa4 Hongkongin v\xc3\xa4kiluku oli kasvanut 2,3 miljoonaan._NEWLINE_Aluksi Kiinan kommunistista vallankumousta pidettiin katastrofina pienelle siirtomaalle, joka oli menestynyt kaupasta manner-Kiinan ja muun maailman v\xc3\xa4lill\xc3\xa4, mutta ajan my\xc3\xb6t\xc3\xa4 Hongkong kuitenkin sopeutui uuteen tilanteeseen._NEWLINE_Ty\xc3\xb6laisten taloudellinen tyytym\xc3\xa4tt\xc3\xb6myys johti 1960-luvulla avoimiin yhteenottoihin, joista tuli hyvin poliittisia Kiinan kulttuurivallankumouksen aikoihin. Hongkongin hallinto aloitti kansan elin- ja ty\xc3\xb6olosuhteiden parantamisen est\xc3\xa4\xc3\xa4kseen v\xc3\xa4kivaltaisia h\xc3\xa4iri\xc3\xb6it\xc3\xa4 en\xc3\xa4\xc3\xa4 tapahtumasta.\n_START_SECTION_\nHongkongin palautus Kiinalle\n_START_PARAGRAPH_\nTeknisesti vain Uudet territoriot oli m\xc3\xa4\xc3\xa4r\xc3\xa4 palauttaa Kiinalle vuonna 1997 vuoden 1898 tehdyn sopimuksen mukaan. T\xc3\xa4st\xc3\xa4 huolimatta kommunistisen Kiinan hallitus vaati koko Hongkongin siirtomaata takaisin eik\xc3\xa4 tyytynyt diplomaattisissa neuvotteluissa v\xc3\xa4hemp\xc3\xa4\xc3\xa4n. Margaret Thatcherin hallitus harkitsi Kowloonin niemimaan ja Hongkongin saaren s\xc3\xa4ilytt\xc3\xa4mist\xc3\xa4, mutta infrastruktuuri- ja hallinto-ongelmat olisivat tehneet pienentyneest\xc3\xa4 siirtomaasta taloudellisesti arvottoman. Britannia p\xc3\xa4\xc3\xa4tti lopulta, ett\xc3\xa4 sill\xc3\xa4 olisi enemm\xc3\xa4n h\xc3\xa4vitt\xc3\xa4v\xc3\xa4\xc3\xa4 kuin voitettavaa, mik\xc3\xa4li se pit\xc3\xa4isi kiinni siirtomaan alkuper\xc3\xa4isist\xc3\xa4 kahdesta osasta. Se allekirjoitti 19. joulukuuta 1984 Kiinan kanssa sopimuksen, jonka mukaan kaikki luovutetut ja vuokratut alueet palautettaisiin takaisin Kiinalle 1. hein\xc3\xa4kuuta 1997. Hongkongin demokratian laajuudesta keskusteltiin diplomaattisesti paljon, mutta Britannian pyrkimykset uudistuksissa olivat liian v\xc3\xa4h\xc3\xa4iset ja liian my\xc3\xb6h\xc3\xa4iset ja Kiinan huomiotta j\xc3\xa4tt\xc3\xa4m\xc3\xa4t. Kiina otti siirtomaan hallintoonsa Hongkongin erityishallintoalueena. _NEWLINE_Hongkong oli brittil\xc3\xa4isen imperiumin viimeinen merkitt\xc3\xa4v\xc3\xa4 ja taloudellisesti elinkelpoinen siirtomaa. Vaikka nyky\xc3\xa4\xc3\xa4nkin on olemassa pieni\xc3\xa4 Britannian siirtomaita ymp\xc3\xa4ri maailmaa, oli Hongkong silti Britannian viimeinen merkitt\xc3\xa4v\xc3\xa4 siirtomaa. Brittil\xc3\xa4isen imperiumin katsotaankin p\xc3\xa4\xc3\xa4ttyneen Hongkongin palautukseen.'